ช่วยยกมือหน่อยนะคะ
ถ้าคุณรู้จักคนอย่างน้อย 1 คน ในภาพนี้
ว้าว ยกกันเกือบทั้งห้องเลย
ใช่ค่ะ เค้าเหล่านี้โด่งดังมาก ในวงการที่พวกเค้าอยู่
แล้วคุณรู้ไหมคะ ว่าพวกเขามีอะไรที่เหมือนกัน
ทุกคนในภาพเสียชีวิตจากมะเร็งตับอ่อนค่ะ
แม้ว่าการตายของพวกเค้า เป็นข่าวที่น่าเศร้าสลดอย่างมาก
แต่ก็ต้องขอบคุณเรื่องราวชีวิตของพวกเค้า
ที่ย้ำให้เราตระหนักถึงความร้ายแรงของโรคนี้
มะเร็งตับอ่อนขยับขึ้นมาเป็นอันดับ 3 ของสาเหตุการตายจากมะเร็ง
และมีแค่ 8% ของผู้ป่วย ที่จะมีชีวิตรอดเกิน 5 ปี
นั่นเป็นตัวเลขที่น้อยมาก ๆ
โดยเฉพาะเมื่อคุณเทียบกับมะเร็งเต้านม
ซึ่งอัตราการรอดชีวิตสูงเกือบ 90%
ดังนั้นจึงไม่น่าแปลกใจเท่าไรนัก
ที่การตรวจพบว่าเป็นมะเร็งตับอ่อน
หมายถึงการรับโทษประหารเกือบจะแน่นอน
และที่น่าตกใจกว่านั้นคือช่วง 40 ปีที่ผ่านมา
ตัวเลขนี้ไม่ได้เปลี่ยนเลยแม้แต่น้อย
ทั้ง ๆ ที่มีความก้าวหน้ามากมาย
กับการรักษาเนื้องอกในจุดอื่น ๆ
เราจึงมองหาว่า จะมีวิธีการรักษาใด ที่ได้ผลกว่านี้ สำหรับมะเร็งตับอ่อน
ในฐานะของผู้ประกอบธุรกิจด้านชีวการแพทย์
ดิฉันชอบทำงานกับปัญหา ที่ดูเหมือนจะไร้หนทางแก้ไข
พยายามความเข้าใจถึงข้อจำกัดของพวกมัน
และพยายามที่จะหาวิธีการแก้ปัญหาใหม่ ๆ
ที่จะสามารถเปลี่ยนผลลัพธ์ของมัน
ข่าวร้ายอย่างแรกของมะเร็งตับอ่อน
นั่นคือ ตับอ่อนนั้น อยู่ในตำแหน่ง ตรงกลางของช่องท้อง ตามตัวอักษร
ซึ่งคือส่วนที่เป็นสีส้มในรูปนี้
ซึ่งก็แทบมองไม่เห็นเลย
ถ้าไม่เอาอวัยวะอื่น ๆ ด้านหน้าออกไปก่อน
และมันยังล้อมรอบไปด้วย อวัยวะที่สำคัญต่อร่างกายมากมาย
เช่น ตับ กระเพาะ ท่อน้ำดี
และการที่เนื้อร้ายมีโอกาส ที่จะแพร่ไปสู่อวัยวะเหล่านั้นได้
คือเหตุผลที่มะเร็งตับอ่อน
เป็นหนึ่งในเนื้อร้าย ที่สร้างความทุกข์ทรมานมากที่สุด
เพราะตำแหน่งที่เข้าถึงได้ยากนี้
ทำให้แพทย์ไม่สามารถ ผ่าตัดเนื้อร้ายนี้ออกมาได้
อย่างที่มักทำในกรณีอื่น เช่น มะเร็งเต้านม เป็นต้น
ดังนั้น ด้วยเหตุผลทั้งหมดนี้ เคมีบำบัดจึงเป็นทางเลือกเดียว
ในผู้ป่วยมะเร็งตับอ่อน
นี่นำมาสู่ข่าวร้ายเรื่องที่สองอีก
คือ ตัวมะเร็งตับอ่อนนั้น มีเส้นเลือดไปเลี้ยงน้อยมาก
ทำไมเราถึงต้องสนใจ เส้นเลือดของเนื้อร้ายด้วยล่ะ
ลองคิดถึงวิธีการทำงานของเคมีบำบัดกันก่อน
เราฉีดยาเข้าทางเส้นเลือด
แล้วมันจะถูกลำเลียงผ่านส่วนต่าง ๆ ของร่างกายไปจนถึงตำแหน่งของเนื้อร้าย
มันเหมือนขับรถบนทางด่วนเพื่อไปยังจุดหมาย
แต่ถ้าจุดหมายนั้นยังไม่มีถนน มาต่อเชื่อมกับทางด่วนล่ะ
คุณจะไม่มีวันไปถึงอย่างแน่นอน
และนั่นแหละคือปัญหาที่เราเจอ
กับการทำเคมีบำบัดและมะเร็งตับอ่อน
ตัวยาวิ่งไปทั่วร่างกาย
ผ่านอวัยวะดีที่ไม่มีมะเร็ง
เกิดผลข้างเคียงโดยรวมกับผู้ป่วยอย่างมาก
แต่กลับไปถึงเนื้อร้ายนิดเดียว
ด้วยเหตุนี้ ประสิทธิผลมันจึงจำกัดเอามาก ๆ
สำหรับดิฉัน มันดูขัดความรู้สึก ที่ต้องให้ยาทั้งร่างกาย
เพื่อพุ่งเป้าไปยังอวัยวะเดียว
อย่างไรก็ตาม ในช่วง 40 ปีที่ผ่านมา
แม้จะมีเงินมหาศาล การวิจัย และความพยายามมากมาย
ที่ลงทุนไปกับการหายาวิเศษตัวใหม่ สำหรับรักษามะเร็งตับอ่อน
แต่กลับไม่มีการเปลี่ยนแปลงวิธีการ
ที่เราให้ยาเหล่านี้กับคนไข้เลย
เอาล่ะค่ะ หลังข่าวร้าย 2 ข่าวนี้
ดิฉันอยากจะบอกข่าวดีบ้าง หวังว่านะคะ
ด้วยความร่วมมือกับ MIT
และโรงพยาบาลกลางแมสซาชูเซตส์ ในบอสตัน
เราได้ปฏิวัติวิธีการรักษามะเร็ง
ด้วยการทำให้การให้ยาเฉพาะที่ กลายเป็นความจริง
เราส่งคุณร่อนร่มชูชีพลงเหนือจุดหมาย
เลี่ยงการขับรถไปทั่วถนนทุกสาย
เราบรรจุตัวยาเข้าไปในอุปกรณ์หน้าตาแบบนี้
มันยืดหยุ่นพอที่จะม้วนได้แบบนี้
เพื่อให้เข้าไปในสายที่ใช้สวนได้
ดังนั้นแพทย์ก็สามารถวางมันไว้ บนเนื้องอกได้โดยตรง
ด้วยแผลผ่าตัดขนาดเล็กที่สุด
แต่ขณะเดียวกันมันก็แข็งแรงพอ
ทำให้เมื่ออยู่บนตัวเนื้อร้ายแล้ว
มันจะทำตัวเหมือนกรง
เป็นการป้องกันโดยกายภาพ
ไม่ให้เนื้อร้ายเข้าไปยังอวัยวะอื่น ๆ
ซึ่งเป็นการควบคุมการแพร่กระจายของมะเร็ง
วัสดุนี้ยังย่อยสลายทางชีวภาพอีกด้วย
นั่นแปลว่าเมื่อเริ่มสัมผัสกับร่างกายแล้ว
มันจะเริ่มละลาย
เริ่มนำส่งตัวยาลงไปที่จุดที่สัมผัส อย่างช้า ๆ และมีประสิทธิภาพ
มากกว่าวิธีการปัจจุบัน ที่กระจายยาออกไปทั่วร่างกาย
ในการศึกษาพรีคลีนิค เราได้แสดงให้เห็นว่า
วิธีการเฉพาะที่นี้
สามารถเพิ่มอัตราการตอบสนอง ต่อการรักษาได้ถึง 12 เท่า
ซึ่งเราใช้ตัวยาเดิมที่แพร่หลายอยู่แล้ว
และเพียงแค่เปลี่ยนวิธีนำส่งมัน ไปยังบริเวณที่จำเป็นที่สุดเท่านั้น
เราก็สามารถได้ผลการตอบสนอง ที่ดีขึ้นถึง 12 เท่า
และลดผลกระทบที่เป็นพิษ ต่อร่างกายทั้งระบบด้วย
เราได้ทำงานอย่างไม่หยุดหย่อน เพื่อนำเทคโนโลยีไปสู่อีกขั้น
เรากำลังสิ้นสุดการทดสอบพรีคลีนิค
และการทดลองในสัตว์ ที่จำเป็นต้องทำก่อนขอการรับรองจาก FDA
เพื่อเริ่มทดสอบทางคลีนิคต่อไป
ปัจจุบันนี้ ผู้ป่วยส่วนใหญ่ จะตายจากมะเร็งตับอ่อน
เรากำลังหวังว่าในวันหนึ่ง
เราจะสามารถลดความเจ็บปวด ของพวกเขา ยืดชีวิตพวกเขา
และเพิ่มโอกาสที่จะทำให้มะเร็งตับอ่อน
เป็นโรคที่สามารถรักษาได้
ด้วยการคิดใหม่ ถึงวิธีการที่เรานำส่งยา
เราไม่เพียงแต่ทำให้มันทรงพลังมากขึ้น และเป็นพิษน้อยลง
แต่เรากำลังเปิดประตูไปสู่วิธีการแก้ปัญหา ที่เป็นนวัตกรรมมากขึ้น
สำหรับเกือบทุกปัญหาอื่น ๆ ที่เป็นไปไม่ได้
ในผู้ป่วยมะเร็งตับอ่อน และนอกเหนือจากนี้ต่อไป
ขอบคุณมากค่ะ
(เสียงปรบมือ)